CELEX: 52016PC0653
Language: sl
Date: 2016-10-06
Title: Predlog UREDBA SVETA o spremembi Uredbe (EU) št. 1370/2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode

EVROPSKA KOMISIJA
            Bruselj, 6.10.2016
            COM(2016) 653 final
            2016/0319(NLE)
            Predlog
            UREDBA SVETA
            o spremembi Uredbe (EU) št. 1370/2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  Sodišče je s sodbo v zadevi C-113/14 z dne 7. septembra 2016 razglasilo za ničen člen 7 uredbe o skupni ureditvi trgov kmetijskih proizvodov (Uredba (EU) št. 1308/2013 Evropskega parlamenta in Sveta), ki določa referenčne prage za nekatere kmetijske proizvode, z utemeljitvijo, da bi na podlagi člena 43(3) Pogodbe te prage moral sprejeti samo Svet na predlog Komisije. 
               
               
                  Sodišče je za ničen razglasilo tudi člen 2 Uredbe Sveta (EU) št. 1370/2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode, ki določa višino cen javne intervencije, z utemeljitvijo, da je ta člen neločljivo povezan s členom 7 uredbe o SUT, razglašenim za ničnega. 
               
               
                  Ker je Sodišče pravne učinke določb, razglašenih za nične, v obeh aktih ohranilo za največ pet mesecev od datuma sodbe, je treba pred koncem petmesečnega obdobja spremeniti Uredbo (EU) št. 1370/2013, tako da se vanjo vključita določbi o referenčnih pragih in višini cen intervencije, ki ju je Sodišče razglasilo za nični, ter uvedejo nekatere posledične prilagoditve.
               
            
            
               •Skladnost z veljavnimi predpisi s področja zadevne politike
            
            
               
                  Predlog izhaja iz sodbe Sodišča o pravni podlagi za določitev referenčnih pragov v zvezi z ureditvijo trgov za kmetijske proizvode.
               
            
            
               •Skladnost z drugimi politikami Unije
            
            
               
                  Ni relevantno.
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               
                  Člen 43(3) Pogodbe o delovanju Evropske unije.
               
            
            
               •Subsidiarnost (za neizključno pristojnost) 
            
            
               
                  Predlog je v skupni pristojnosti EU in držav članic ter je v skladu z načelom subsidiarnosti.
               
            
            
               •Sorazmernost
            
            
               
                  Predlog je skladen z načelom sorazmernosti. 
               
            
            
               •Izbira instrumenta
            
            
               
                  Ni relevantno.
               
            
         
         
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               
                  Ni relevantno.
               
            
            
               •Posvetovanja z zainteresiranimi stranmi
            
            
               
                  Ni relevantno.
               
            
            
               •Zbiranje in uporaba strokovnih mnenj
            
            
               
                  Ni relevantno.
               
            
            
               •Ocena učinka
            
            
               
                  Ni relevantno.
               
            
            
               •Ustreznost in poenostavitev ureditve
            
            
               
                  Ni relevantno.
               
            
            
               •Temeljne pravice
            
            
               
                  Ni relevantno. 
               
            
            
               4.PRORAČUNSKE POSLEDICE
            
            
               
                  Predlog nima proračunskih posledic. 
               
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               
                  Ni relevantno. 
               
            
            
               •Obrazložitveni dokumenti (za direktive)
            
            
               
                  Ni relevantno.
               
            
         
         
            
               
                  •
                        Natančnejša pojasnitev posameznih določb predloga
               
               
                  Ni relevantno.
               
            
            
               2016/0319 (NLE)
            
            
               Predlog
            
            
               UREDBA SVETA
            
            
               o spremembi Uredbe (EU) št. 1370/2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 43(3) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sodišče je s sodbo v zadevi C-113/14
                  1
                z dne 7. septembra 2016 razglasilo za ničen člen 7 Uredbe (EU) št. 1308/2013 Evropskega parlamenta in Sveta
                  2
               , ki določa referenčne prage za kmetijske proizvode, z utemeljitvijo, da bi na podlagi člena 43(3) Pogodbe o delovanju Evropske unije (PDEU) navedene prage moral sprejeti samo Svet na predlog Komisije.
            
            
               (2)Sodišče je za ničen razglasilo tudi člen 2 Uredbe Sveta (EU) št. 1370/2013
                  3
               , ki določa višino cen javne intervencije, z utemeljitvijo, da je navedeni člen neločljivo povezan s členom 7 Uredbe (EU) št. 1308/2013, razglašenim za ničnega.
            
            
               (3)Sodišče je odločilo, da se pravni učinki člena 7 Uredbe (EU) št. 1308/2013 in člena 2 Uredbe (EU) št. 1370/2013 ohranijo za največ pet mesecev po izreku sodbe.
            
            
               (4)Zato je treba pred koncem petmesečnega obdobja spremeniti Uredbo (EU) št. 1370/2013, tako da se vanjo vključita določbi o referenčnih pragih in višini cen intervencije, ki ju je Sodišče razglasilo za nični, ter uvedejo nekatere posledične prilagoditve.
            
            
               (5)Glede na rok, ki ga je Sodišče določilo v svoji sodbi, bi morala ta uredba začeti veljati na dan objave –
            
            
               SPREJEL NASLEDNJO UREDBO:
            
            
               Člen 1
            
            
               Uredba (EU) št. 1370/2013 se spremeni:
            
            
               (1)
                     vstavi se naslednji člen 1a: 
            
            
               „Člen 1a
            
         
         
            
               Referenčni pragi
            
            
               1.Določijo se naslednji referenčni pragi: 
            
            
               (a)za sektor žit: 101,31 EUR na tono, ki se nanaša na veleprodajno stopnjo blaga, dobavljenega do skladišča pred raztovarjanjem; 
            
            
               (b)za neoluščeni riž: 150 EUR na tono za standardno kakovost, določeno v točki A Priloge III k Uredbi (EU) št. 1308/2013, ki se nanaša na veleprodajno stopnjo blaga, dobavljenega do skladišča pred raztovarjanjem; 
            
            
               (c)za sladkor standardne kakovosti, določen v točki B Priloge III k Uredbi (EU) št. 1308/2013, v zvezi z nepakiranim sladkorjem, franko tovarna: 
            
            
               (i)za beli sladkor: 404,4 EUR na tono; 
            
            
               (ii)za surovi sladkor: 335,2 EUR na tono; 
            
            
               (d)za sektor govejega in telečjega mesa: 2 224 EUR na tono za trupe goveda moškega spola razreda mesnatosti/zamaščenosti R3, kakor je določeno z lestvico Unije za razvrščanje trupov goveda, starega osem mesecev ali več, iz točke A Priloge IV k Uredbi (EU) št. 1308/2013; 
            
            
               (e)za sektor mleka in mlečnih proizvodov: 
            
            
               (i)246,39 EUR na 100 kg za maslo; 
            
            
               (ii)169,80 EUR na 100 kg za posneto mleko v prahu; 
            
            
               (f)za prašičje meso: 1 509,39 EUR na tono za trupe prašičev standardne kakovosti, opredeljene glede na maso in vsebnost pustega mesa, kot je določeno z lestvico Unije za razvrščanje trupov prašičev iz točke B Priloge IV k Uredbi (EU) št. 1308/2013: 
            
            
               (i)trupi, katerih masa je 60 kg ali več, vendar manj kot 120 kg: razred E; 
            
            
               (ii)trupi, katerih masa je 120 kg ali več, vendar manj kot 180 kg: razred R; 
            
            
               (g)za sektor oljčnega olja: 
            
            
               (i)1 779 EUR na tono za ekstra deviško oljčno olje; 
            
            
               (ii)1 710 EUR na tono za deviško oljčno olje; 
            
            
               (iii)1 524 EUR na tono za oljčno olje lampante, ki ima stopnjo proste kislosti dve; ta znesek se zmanjša za 36,70 EUR na tono za vsako dodatno stopnjo kislosti. 
            
            
               2.Referenčne prage, določene v odstavku 1, preverja Komisija, ki upošteva objektivna merila, zlasti proizvodne trende, stroške proizvodnje (predvsem vložke) in tržne trende. Referenčni zneski se po potrebi posodobijo v skladu s postopkom iz člena 43(3) PDEU glede na proizvodne in tržne trende. 
            
            
               3.Sklici na referenčne prage v Uredbi (EU) št. 1308/2013 se štejejo za sklice na prage, določene v odstavku 1.“
            
         
         
            
               (2)
                     člen 2 se nadomesti z naslednjim:
            
            
               „Člen 2
            
            
               Cene javne intervencije
            
            
               1.Višina cene javne intervencije: 
            
            
               (a)je za navadno pšenico, trdo pšenico, ječmen, koruzo, neoluščeni riž in posneto mleko v prahu v primeru odkupa po fiksni ceni enaka ustreznim referenčnim pragom, določenim v členu 1a, in v primeru odkupa po razpisnem postopku ne presega ustreznih referenčnih pragov; 
            
            
               (b)je za maslo v primeru odkupa po fiksni ceni enaka 90 % referenčnega praga, določenega v členu 1a, in v primeru odkupa po razpisnem postopku ne presega 90 % tega referenčnega praga; 
            
            
               (c)za goveje in telečje meso ne preseže stopnje iz točke (c) člena 13(1) Uredbe (EU) št. 1308/2013. 
            
            
               2.Cene javne intervencije za navadno pšenico, trdo pšenico, ječmen, koruzo in neoluščeni riž iz odstavka 1 se prilagodijo navzgor ali navzdol glede na glavna merila kakovosti za proizvode. 
            
            
               3.Komisija sprejme izvedbene akte, s katerimi določi zvišanje ali znižanje cene javne intervencije za proizvode iz odstavka 2 tega člena v skladu s pogoji iz navedenega odstavka. Ti izvedbeni akti se sprejmejo v skladu s postopkom pregleda iz člena 15(2).“
            
            
               (3)
                     točka (b) člena 8 se nadomesti z naslednjim:
            
            
               „(b)cene presežnega sladkorja, ki je na voljo na trgu Unije, ali če na tem trgu ni presežnega sladkorja, referenčnega praga za sladkor iz točke (c) člena 1a.“.
            
            
               Člen 2
            
            
               Ta uredba začne veljati na dan objave v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Sodba Sodišča z dne 7. septembra 2016 v zadevi Nemčija proti Parlamentu in Svetu, C-113/14, ECLI:EU:C:2016:635.
               
               
                  
                     (2)
                  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671). 
               
               
                  
                     (3)
                  Uredba Sveta (EU) št. 1370/2013 z dne 16. decembra 2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode (UL L 346, 20.12.2013, str. 12).